bull in procession : लखनऊः हजरत अली की शहादत पर निकाले गए जुलूस में घुसा बेकाबू सांड, मची भगदड़, कई घायल - bull entered ramzam procession many injured in lucknow | Navbharat Times
bull entered ramzam procession many injured in lucknow
लखनऊः हजरत अली की शहादत पर निकाले गए जुलूस में घुसा बेकाबू सांड, मची भगदड़, कई घायल
कंधों पर ताबूत लिए नौजवान करीब सवा पांच बजे सआदतगंज के छोटे साहब आलम रोड के पास ताबूत हजरत अली (अ.स) पहुंचे। यहां से 100 मीटर आगे बढ़ते ही नूरबाड़ी की गली से एक सांड जूलूस में घुस आया।
नवभारत टाइम्स | Updated: May 28, 2019, 10:36AM IST
'फट्टामार' यूपी पुलिस, बेर...
दीपिका के लिए JNU विवाद का...
टॉप न्यूज़: फांसी टलने पर ...
टॉप न्यूज़: देविंदर के दाव...
यूपी की राजधानी लखनऊ में हजरत अली की शहादत पर ताबूत के जुलूस में सांड के घुसने से भगदड़ मची
सआदतगंज में छोटे साहब आलम रोड पर जुलूस में घुसा सांड भीड़ के बीच बेकाबू होकर दौड़ता रहा
इस दौरान उसकी चपेट में आने से कुछ बच्चे घायल हो गए, जबकि उसे काबू करने में कई युवा जख्मी हुए
यूपी की राजधानी लखनऊ में हजरत अली की शहादत पर ताबूत के जुलूस में अचानक सांड के घुसने से भगदड़ मच गई। सआदतगंज में छोटे साहब आलम रोड पर जुलूस में घुसा सांड 200 मीटर दूरी तक भीड़ के बीच बेकाबू होकर दौड़ता रहा। इस दौरान उसकी चपेट में आने से कुछ बच्चे घायल हो गए, जबकि उसे काबू करने में एक दर्जन युवा भी जख्मी हुए। गनीमत रही कि ताबूत तक पहुंचने से पहले सांड को एक गली में खदेड़ दिया गया, वरना कई और लोग चोटिल हो सकते थे।
सोमवार सुबह हुई इस घटना के बाद जिला प्रशासन, पुलिस और नगर निगम के अफसर एक-दूसरे पर ठीकरा फोड़ने में लगे हैं। रुस्तमनगर स्थित शबीह-नजफ से सोमवार सुबह 4:16 बजे ताबूत का जुलूस निकाला गया। कंधों पर ताबूत लिए नौजवान करीब सवा पांच बजे सआदतगंज के छोटे साहब आलम रोड के पास ताबूत हजरत अली (अ.स) पहुंचे। यहां से 100 मीटर आगे बढ़ते ही नूरबाड़ी की गली से एक सांड जूलूस में घुस आया। यहां भीड़ देख कर वह सींग से हमला करते हुए घंटा बेग गढ़ैया की तरफ दौड़ते हुए आगे बढ़ा।
जुलूस में सांड देखकर भगदड़ मच गई। इसमें कई बच्चों समेत दर्जनों लोग घायल हो गए। सांड लोगों पर हमला करते हुए दौड़ता जा रहा था और भीड़ तितर-बितर होती जा रही थी। सांड ताबूत से कुछ ही दूर पर था कि कुछ नौजवान उसे काबू करने के लिए उसकी सींगों और गर्दन से लिपट गए। सांड सात-आठ नौजवानों को घसीटता हुआ आगे ले गया। इसी बीच ताबूत के आगे चल रहे करीब 35-40 लोगों ने घेरा बनाकर उसे पास की गली में खदेड़ दिया। इस दौरान लोगों के चेहरों पर खौफ दिख रही थी।
इन्होंने दिखाई दिलेरी
सांड को काबू में करने के लिए सबसे पहले विक्टोरिया स्ट्रीट निवासी दानिश अब्बास ने उसकी सींग पकड़ी। प्रत्यक्षदर्शियों के मुताबिक, वजीरगंज निवासी ऐमर भी सांड पर टूट पड़े। इसी तरह छोटे साहब आलम रोड निवासी मो. फैजी, फैजान और ईशान समेत कई नौजवानों ने सांड को काबू में करने के बाद बाहर खदेड़ा।
छुट्टा जानवरों से लगातार हो रहे हादसे:
15 मई 2019: अपट्रॉन फैक्ट्री के पास सांड की टक्कर से निजी कंपनी कर्मी रामचंद्र की मौत हो गई।
21 अप्रैल 2019: वृंदावन योजना में मनोज कुमार पाल को सांड ने उठाकर पटक दिया। इलाज के दौरान उनकी मौत हो गई।
10 जनवरी 2019: काकोरी के कुशमौरा गांव में सांड को बचाने के चक्कर में कार डिवाइडर से टकराकर पलट गई। सुरेंद्र यादव की मौत हो गई, जबकि एक व्यक्ति घायल हो गया।
14 सितंबर 2018: मलिहाबाद के तिरगांव में सांड के हमले से किसान जव्वाद की मौत हो गई।
2 सितंबर 2018: माल क्षेत्र के आंट गढ़ी सौरा गांव में किसान सुरेंद्र सिंह को सांड ने मार डाला।
22 मई 2018: टेढ़ी पुलिया सब्जी मंडी में सांड के हमले से पल्लेदार राम अवतार की मौत हो गई।
12 मई 2018: सरोजनीनगर बगिया में सांड के हमले से प्रॉपर्टी डीलर शिव शंकर की मौत हो गई।
जुलूस में घुसा सांड
ताबूत के जुलूस में घुसे बेकाबू सांड का तांडव
In Videos: ताबूत के जुलूस में घुसे बेकाबू सांड का तांडव
Web Title bull entered ramzam procession many injured in lucknow
और जानें:सांड|लखनऊ|रमजान के जुलूस में सांड|रमजान का जुलूस|रमजान|आवारा गोवंश|Ramzam|Lucknow|bull in procession|Bull| lucknow News|lucknow News in Hindi| Latest lucknow News|lucknow Headlines|लखनऊ समाचार
उत्तर प्रदेश: सस्ता हुआ प्याज, पर सरकारी कर्मचारियों को 'रुल...
ऐसिड अटैक सर्वाइवर कुंती की कहानी, 'फैक्ट्री से निकली थी और ...
यूपी सरकार ने टैक्स फ्री की 'तान्हाजी', ट्विटर पर ट्रेंड हुआ...
असम से गुजरात...और भारत मिलकर तैयार करता है एक पतंग, जानें उ...
नहीं रहे वरिष्ठ पत्रकार अरविंद शुक्ल
एसबीआई ने 95 एसएमई ग्राहकों का किया सम्मान
चूल्हा-चौका छोड़ प्रदर्शन में पहुंची महिलाएं
# Delhi Temperature
लखनऊः हजरत अली की शहादत पर निकाले गए जुलूस में घुसा बेकाबू सांड,...
एनबीटी व्यू...
डीसीएम ने 618 बेटिकट यात्रियों से वसूला 2.49 लाख जुर्माना...
हेडलाइन: गलत तरीके से खड़े होने की आदत बन सकती है साइटिका-सर्वाइ...
15 जून के बाद खुलेगा वसंतकुंज के 200 प्लॉटों का पंजीकरण...